Նշենք, որ առողջապահության համակարգում կրճատումներ են սկսվել՝ ՊՈԱԿ-ներ, առողջապահական ծրագրեր, որից քաղաքացիները դժգոհ են: Բոլորովիս վերջերս Tert.am էին դիմել հիվանդությունների վերահսկման և կանխարգելման ազգային կենտրոնի աշխատակիցներից, ովքեր տեղեկացվել են, որ օպտիմալացման ծրագրի շրջանակներում նոյեմբեր ամսից այլևս աշխատանքի չեն գնա: Այսօր բողոքի ակցիայի էին դուրս եկել հոգեկան առողջության խնդիրներ ունեցող մի խումբ շահառուներ, ովքեր ԱՆ-ից պահանջում են չդադարեցնել արտահիվանդանոցային բուժման ծրագիրը: Հերթական բողոքը բուժհաստատություններից էր, որոնք գրություն են ստացել, որ ՀՀ տարածքում էլեկտրոնային առողջապահության միասնական տեղեկատվական համակարգին միանալու համար այսուհետ պետք է վճարեն: Նախարարը խոսել էր նաև շտապօգնության ծառայությունից օգտվելը բնակչության մի մասի համար վճարովի դարձնելու մասին: Ալթունյանը առաջին տարվա արդյունքներից էր համարել նաև այն, որ 5,5 մլն տնտեսել են տարբեր անարդյունավետ ծրագրերի կրճատումների հաշվին: